Herrem vil bli politi etter håndballkarrieren
Norges venstreving er bosatt i Trondheim og spiller for Byåsen. Da passer det dårlig at Politihøgskolens fire studiesteder ligger i Bodø, Kongsvinger, Oslo og Stavern. Sistnevnte skole ligger under ei mil fra Larvik Arena, hvor Larvik håndballklubb spillere sine hjemmekamper... - Det er feil å dra til erkerivalen, synes jeg. Det ville vært rart. Jeg må nok sette det på vent inntil videre, sier Herrem.I deltakerlandsbyen i OL går tilfeldigvis politikonstabelen Brian Poole forbi etter at VG Nett har intervjuet håndballprofilen. Han lar henne villig vekk få prøve politihatten - som er litt for stor til Herrems hode. VG Direkte:Følg OL-dagen her Helt siden barneskolen har 25-åringen hatt lyst til å bli politi. - Jeg har alltid syntes det har sett gøy ut. Man sitter ikke bare på et kontor fra åtte til fire, men får være ute og oppleve mye, sier hun. - Det virker spennende å få oppleve helt andre ting, hjelpe mennesker og jobbe i et lag, som politistyrken er. Det trigger meg, fortsetter Herrem.Hennes tidligere trener i Byåsen, Geir Oustorp, er politimann. - Han har fortalt en del historier, og det hørtes både farlig og gøy ut. En del blir man jo satt litt ut av, men jeg har forstått at man som politi må være forberedt på det meste, sier lynvingen. Forloveden, håndballspilleren Steffen Stegavik, er utdannet barnevernspedagog. - Betyr det at han er flyttbar og med når du skal ta utdannelse? - Vi får se hvor vi havner, for etter Trondheim har jeg jo veldig lyst hjem også, sier Herrem, som kommer fra Sola utenfor Stavanger. I kveld spiller hun finale i London - det siste hinderet på veien mot årets store mål: Et OL-gull. Kampen begynner 21.30 og sendes på NRK1.
Camilla Herrem (25) har bestemt seg for å bli politikvinne, men får ikke begynt på utdanningen før hun er ferdig med håndballen.